Ehdotus: neuvoston asetus humala-alan yhteisestä markkinajärjestelystä annetun asetuksen (ETY) N:o 1696/71 muuttamisesta /* KOM/2000/0834 lopull. - CNS 2000/0330 */



Virallinen lehti nro 096 E , 27/03/2001 s. 0345 - 0345



Ehdotus: NEUVOSTON ASETUS humala-alan yhteisestä markkinajärjestelystä annetun asetuksen (ETY) N:o 1696/71 muuttamisesta (komission esittämä) PERUSTELUT Ehdotetaan, että neuvosto hyväksyy liitteenä olevan asetusehdotuksen humala-alan yhteisestä markkinajärjestelystä 26. heinäkuuta 1971 annetun neuvoston asetuksen (ETY) N:o 1696/71 muuttamisesta. Ehdotuksen tarkoituksena on jatkaa humalantuottajille maksettavan nykyisen kiinteämääräisen tuen, jonka suuruus on 480 euroa hehtaarilta, soveltamista kahdella vuodella (eli vuoden 2002 sato mukaan luettuna). Nykyisen järjestelmän soveltamisen jatkaminen kahdella vuodella mahdollistaa sen, että tuottajille maksettavia tukia koskevien päätösten aikataulu on yhtenäinen väliaikaista kesannointia ja/tai lopullista raivausta koskevien erityistoimenpiteiden kanssa. Kahden vuoden kuluttua komission yksiköt laativat myös erityistoimenpiteitä käsittelevän kertomuksen ja tekevät asianmukaiset ehdotukset ottaen huomioon Euroopan unionin ehdokasmaiden liittymisen vaikutukset alaan, sillä jotkin näistä maista ovat huomattavia humalantuottajia. 2000/0330 (CNS) Ehdotus: NEUVOSTON ASETUS humala-alan yhteisestä markkinajärjestelystä annetun asetuksen (ETY) N:o 1696/71 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 36 ja 37 artiklan, ottaa huomioon komission ehdotuksen [1], [1] EYVL C ... ottaa huomioon Euroopan parlamentin lausunnon [2], [2] EYVL C ... ottaa huomioon talous- ja sosiaalikomitean lausunnon [3], [3] EYVL C ... sekä katsoo seuraavaa: (1) Neuvoston asetuksen (ETY) N:o 1696/71 [4] 12 artiklan 5 kohdassa säädetään yhteisössä tuotetulle humalalle maksettavasta tuesta viiden vuoden ajaksi eli vuoden 1996 sadosta vuoden 2000 satoon. [4] EYVL L 175, 4.8.1971, s. 1 - Asetuksen sellaisena kuin se on viimeksi muutettuna asetuksella (EY) N:o 191/2000 (EYVL L 23, 28.1.2000, s. 4). (2) Komission on asetuksen (ETY) N:o 1696/71 18 artiklan mukaisesti toimittanut neuvostolle kertomuksen humala-alan talouden kehityksestä Euroopan unionissa. Kertomuksessa todetaan, että tuotanto on vähitellen mukautunut kysynnän vaatimuksiin sekä määrällisesti pinta-alojen ja tuotettujen määrien pienentymisen kautta että laadullisesti uusiin, erityisesti panimoteollisuuden eniten tarvitsemiin lajikkeisiin siirtymisen ansiosta. (3) Alan nykysuuntausten, vuonna 2002 päättyvän erityistoimenpiteiden soveltamisen ja eräiden merkittävien tuottajamaiden mahdollisen Euroopan unioniin liittymisen vuoksi nykyisen tuen määrän soveltamista on aiheellista jatkaa kahdella vuodella ja tutkia uudelleen yhteisen markkinajärjestelyn toimintaa kokonaisuudessaan ennen 31 päivää joulukuuta 2002. (4) Koska tämän asetuksen täytäntöönpanemiseksi tarvittavat toimenpiteet ovat menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY [5] 2 artiklassa tarkoitettuja hallintotoimenpiteitä, toimenpiteistä olisi päätettävä mainitun päätöksen 4 artiklassa säädettyä hallintomenettelyä noudattaen, [5] EYVL L 184, 17.7.1999, s. 23. ON ANTANUT TÄMÄN ASETUKSEN: 1 artikla Muutetaan asetus (ETY) N:o 1696/71 seuraavasti: 1. Korvataan 12 artiklan 5 kohdan a alakohta seuraavasti: "a) Tämän tuen määrä hehtaaria kohden on sama kaikkien lajikeryhmien osalta. Se vahvistetaan 480 euroksi hehtaarilta satovuodesta 1996 alkaen seitsemäksi vuodeksi". 2. Korvataan 12 artiklan 5 kohdan d alakohta seuraavasti: "d) Pidätettyä tukea voidaan kerätä enintään kaksi vuotta; sen jälkeen koko pidätetyn tuen on oltava käytetty". 3. Korvataan 18 artiklan toisessa alakohdassa ilmaisu "1 päivää syyskuuta 2000" ilmaisulla "31 päivää joulukuuta 2002". 4. Poistetaan 19 artikla. 5. Korvataan 20 artikla seuraavasti: "20 artikla 1. Komissiota avustaa jäsenvaltioiden edustajista muodostuva humalan hallintokomitea, jonka puheenjohtajana toimii komission edustaja. 2. Tähän kohtaan viitattaessa sovelletaan päätöksen 1999/468/EY 4 artiklassa säädettyä hallintomenettelyä kyseisen päätöksen 7 artiklan 3 kohdan mukaisesti. 3. Päätöksen 1999/468/EY 4 artiklan 3 kohdassa tarkoitettu ajanjakso on yksi kuukausi." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 2001. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja >TAULUKON PAIKKA>